sa ibabay nakikita ang paghampas sa mga ukab ng bato ng mga maiitim na alon ng pasipiko, na lumilikha ng mauugong na kulog, na sabay sa pagniningning na wariy apoy ng mga alon at mga bula, dahil sa tama ng sinag ng buwan, na wariy dakotdakot na brillante na inihahagis sa hangin ng isang gawi ng kailaliman. tumanaw sa boo niyang paligid. ang ulilang baybayin ay nagtatapos sa malayo na wariy isang paguulap, na pinapawi unti unti ng buwan hanggang sa makiisa sa lalong malayong dako na abot ng tanaw. ang kagubatan ay bumubulong ng mga tingig na walang linaw. sa gayoy inihagis ng matanda na itinapon sa dagat ang takba, sa tulong ng kaniyang malalakas na bisig. umikit na makailan at matuling tumungo sa kailaliman na gumuhit ng pabalantok at naglarawan sa kaniyang makinis na ibabaw ng ilang malamlam na sinag ng buwan. nakita ng matanda ang pagtilampon ng mga patak, nakadingig ng isang buluwak at naghilom ang tubig matapos malamon ang kayamanan.